title: Директива 2008/92/ЕО на Европейския парламент и на Съвета от 22 октомври 2008 година относно процедура на Общността за подобряване на прозрачността на цените на газ и електроенергия за промишлени крайни потребители (преработена) (Текст от значение за ЕИП)

text:
               7.11.2008

               BG

               Официален вестник на Европейския съюз

               L 298/9

      ДИРЕКТИВА 2008/92/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 22 октомври 2008 година
   относно процедура на Общността за подобряване на прозрачността на цените на газ и електроенергия за промишлени крайни потребители (преработена)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 285, параграф 1 от него,
   като взеха предвид предложението на Комисията,
   в съответствие с процедурата, предвидена в член 251 от Договора (1),
   като имат предвид, че:

               (1)

               Директива 90/377/ЕИО на Съвета от 29 юни 1990 г. относно процедура на Общността за подобряване на прозрачността на цените на газта и електричеството за промишлени крайни потребители (2) е била неколкократно и съществено изменяна (3). Понастоящем, предвид внасянето на нови изменения в посочената директива, е желателно, с цел постигане на яснота, съответните разпоредби да бъдат преработени.

               (2)

               Доколкото прозрачността на цените на енергията подобява условията, гарантиращи избягване нарушаването на конкуренцията на общия пазар, тя е от основна важност за изграждането и гладкото функциониране на вътрешния енергиен пазар.

               (3)

               Прозрачността може да помогне за премахване на дискриминацията спрямо потребителите, като увеличи свободата им на избор между различни енергийни източници и различни доставчици на енергия.

               (4)

               Понастоящем степента на прозрачност варира между енергийните източници и между държавите-членки или регионите в Общността, като по този начин поставя под въпрос изграждането на вътрешния енергиен пазар.

               (5)

               Въпреки това цената, заплащана от промишлеността в Общността за използваната от нея енергия, е един от факторите, оказващи въздействие върху нейната конкурентоспособност, и затова следва да остане поверителна.

               (6)

               Системата от стандартни потребители, използвана от Статистическата служба на Европейските общности (Евростат) при публикуването от нея на цени, и ценовата система, въведена за големите промишлени потребители на електроенергия, гарантират, че прозрачността не представлява пречка пред поверителността.

               (7)

               Необходимо е да се разширят категориите потребители, използвани от Евростат, до нивото, до което потребителите остават представителни.

               (8)

               По този начин ще се постигне прозрачност на цените за крайни потребители, без да се застрашава необходимата поверителност на договорите. За да се запази поверителността, следва да има най-малко трима потребители в дадена категория на потребление, за да бъде публикувана дадена цена.

               (9)

               Тази информация, която се отнася до газ и електроенергия, потребявани от промишлеността за крайни потребители на енергия, ще даде възможност за сравнения с други енергийни източници (нефт, въглища, изкопаеми и възобновяеми енергийни източници) и с други потребители.

               (10)

               Предприятията, които доставят газ и електроенергия, както и промишлените крайни потребители на газ и електроенергия остават, независимо от прилагането на настоящата директива, подчинени на правилата за конкуренция на Договора и следователно Комисията може да изисква да се съобщават цените и условията за продажба.

               (11)

               Познаването на действащите ценови системи е част от прозрачността на цените.

               (12)

               Познаването на разбивка на потребителите по категории и техните съответни пазарни дялове също е част от прозрачността на цените.

               (13)

               Съобщаването на Евростат на цени и условия за продажба на потребители и на действащи ценови системи, както и разбивката на потребителите по категории на потребление следва да предоставят на Комисията достатъчна информация за вземане на решения, когато е необходимо, за предприемане на подходящи действия или изготвяне на предложения с оглед на положението на вътрешния енергиен пазар.

               (14)

               Данните, предоставяни на Евростат, ще бъдат по-надеждни, ако предприятията сами ги подготвят.

               (15)

               За осигуряване прозрачност на цените е важно да се познават данъците и парафискалните такси, които съществуват във всяка държава-членка.

               (16)

               Следва да е възможно да се проверява надеждността на данните, предоставяни на Евростат.

               (17)

               Постигането на прозрачност предполага възможно най-широко публикуване и разпространяване на цени и ценови системи сред потребителите.

               (18)

               За да се постигне прозрачност на енергийните цени, системата следва да се основава на доказани методи и експертни познания, развити и прилагани от Евростат при обработването, проверяването и публикуването на данни.

               (19)

               Предвид изграждането на вътрешния енергиен пазар системата за прозрачност на цените следва да започне да функционира възможно най-скоро.

               (20)

               Настоящата директива може да се прилага еднакво във всички държави-членки само когато пазарът на природен газ, по-специално по отношение на инфраструктурата, достигне достатъчно ниво на развитие.

               (21)

               Мерките, необходими за изпълнението на настоящата директива, следва да бъдат приети в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (4).

               (22)

               По специално на Комисията следва да бъде предоставено правомощието за внасяне на необходимите изменения в приложения I и II предвид установените конкретни проблеми. Тъй като тези мерки са от общ характер и са предназначени да изменят несъществени елементи на настоящата директива, те следва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (23)

               Тъй като новите елементи, внесени в настоящата директива, се отнасят единствено до процедурите на комитета, не е необходимо транспонирането от държавите-членки.

               (24)

               Настоящата директива не следва да засяга задълженията на държавите-членки, свързани със сроковете за транспониране в националното законодателство на директивите, посочени в приложение III, част Б,

         ПРИЕХА НАСТОЯЩАТА ДИРЕКТИВА:
   Член 1
   Държавите-членки предприемат необходимите мерки, за да гарантират, че предприятията, които доставят газ или електроенергия на промишлени крайни потребители, както са определени в приложения I и II, съобщават на Статистическата служба на Европейските общности (Евростат) под формата, предвидена в член 3:

               1.

               цените и условията за продажба на газ и електроенергия за промишлени крайни потребители;

               2.

               използваните ценови системи;

               3.

               разбивка на потребителите и съответните обеми по категории на потребление, за да гарантират представителността на тези категории на национално равнище.

         Член 2
   1.   Предприятията, посочени в член 1, събират данните, предвидени в член 1, параграфи 1 и 2, на 1 януари и на 1 юли всяка година.
   В срок два месеца тези данни, изготвени в съответствие с разпоредбите, посочени в член 3, се изпращат на Евростат и на компетентните органи на държавите-членки.
   2.   Въз основа на данните, посочени в параграф 1, всяка година през май и ноември Евростат публикува в подходяща форма цените на газ и електроенергия за промишлени потребители в държавите-членки и използваните за целта ценови системи.
   3.   Информацията, предвидена в член 1, параграф 3, се изпраща на всеки две години до Евростат и до компетентните органи на държавите-членки.
   Тази информация не се публикува.
   Член 3
   Разпоредбите за прилагане, свързани с формата, съдържанието и всички други елементи от информацията, предвидена в член 1, са посочени в приложения I и II.
   Член 4
   Евростат не оповестява данни, предоставени ѝ съгласно член 1, които по своето естество могат да бъдат предмет на търговска тайна. До такива поверителни статистически данни, подадени до Евростат, имат достъп само длъжностни лица на Евростат и те могат да се използват само за статистически цели.
   Първа алинея обаче не препятства публикуването на такива данни в агрегирана форма, която не позволява да се идентифицират отделни търговски сделки.
   Член 5
   Когато Евростат забележи статистически значими аномалии или несъответствия в данните, предоставяни съгласно настоящата директива, тя може да изисква от националните органи да ѝ позволят да провери съответните неагрегирани данни, както и методите за изчисляване или оценяване, чрез които са получени агрегираните данни, за да прецени или дори измени всяка информация, която сметне за неточна.
   Член 6
   Когато е подходящо, Комисията прави необходимите промени в приложения I и II с оглед на установените конкретни проблеми. Тези мерки, предназначени да изменят несъществени елементи на настоящата директива, се приемат в съответствие с процедурата по регулиране с контрол, посочена в член 7, параграф 2.
   Такива промени обаче засягат само техническите елементи от приложения I и II и не са от такова естество, че да изменят общата структура на системата.
   Член 7
   1.   Комисията се подпомага от комитет.
   2.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.
   Член 8
   Веднъж годишно Комисията представя на Европейския парламент, на Съвета и на Европейския икономически и социален комитет обобщен доклад относно действието на настоящата директива.
   Член 9
   По отношение на природния газ настоящата директива няма да бъде изпълнявана в държавите-членки до изтичането на пет години след въвеждането на тази форма на енергия на съответния пазар.
   Датата на въвеждане на този енергиен източник на националния пазар изрично се съобщава своевременно на Комисията от съответната държава-членка.
   Член 10
   Директива 90/377/ЕИО, изменена с актовете, посочени в приложение III, част А, се отменя, без да се засягат задълженията на държавите-членки, свързани със сроковете за транспониране в националното законодателство на директивите, посочени в приложение III, част Б.
   Позоваванията на отменената директива се смятат за позовавания на настоящата директива и се четат съгласно таблицата на съответствието в приложение IV.
   Член 11
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 12
   Адресати на настоящата директива са държавите-членки.

      Съставено в Страсбург на 22 октомври 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  Становище на Европейския парламент от 17 юни 2008 г. (все още непубликувано в Официален вестник) и Решение на Съвета от 25 септември 2008 г.

      (2)  ОВ L 185, 17.7.1990 г., стр. 16.

      (3)  Вж. приложение III, част А.

      (4)  ОВ L 184, 17.7.1999 г., стр. 23.

      ПРИЛОЖЕНИЕ I
      ЦЕНИ НА ГАЗ
      Цени на газ за промишлени крайни потребители (1), които следва да бъдат събрани и подготвени съгласно следната методология:

                  а)

                  Цените, които следва да бъдат съобщени, са цените, които промишлените крайни потребители заплащат, когато закупуват природен газ, който се разпространява по съответната мрежа, за тяхно собствено ползване.

                  б)

                  Отчитат се всички форми на потребление за промишлени нужди. Въпреки това от системата се изключват потребителите, които ползват газ:

                              —

                              за производство на електроенергия в електроцентрали или централи за комбинирано производство на електро- и топлоенергия,

                              —

                              за неенергийна употреба (например в химическата промишленост),

                              —

                              над 4 000 000 гигаджаула (GJ) годишно.

                  в)

                  Регистрираните цени се основават на система от стандартни групи на потребление, които се определят от нивото на годишното потребление на газ.

                  г)

                  Данни за цените ще се събират два пъти в годината, в началото на всяко полугодие (януари и юли), и се отнасят до средните цени, заплатени от промишлените крайни потребители на газ през предишното полугодие. Първото съобщаване на данни за цените до Статистическата служба на Европейските общности (Евростат) ще се отнася до положението към 1 януари 2008 г.

                  д)

                  Цените следва да са изразени в националната парична единица за гигаджаул. Единицата използвана енергия се измерва въз основа на брутната калоричност.

                  е)

                  Цените следва да включват всички дължими такси: таксите за мрежата и потребената енергия минус всички отстъпки или премии, плюс други такси (такси за наемане на измервателен уред, фиксирани такси и др.). Първоначалните инсталационни такси не се включват.

                  ж)

                  Цените се регистрират като национални средни цени.

                  з)

                  Държавите-членки разработват и прилагат икономически ефективни процедури, за да осигурят система за подготовка на представителни данни, основана на следните правила:

                              —

                              цените ще представляват среднопретеглени цени, като се използват пазарните дялове на предприятията доставчици на газ, предмет на изследването, като коефициенти на претегляне; средноаритметични цени ще се предоставят само когато не могат да се изчислят претеглени стойности. Във всеки един от случаите държавите-членки ще гарантират, че изследването обхваща представителен дял на националния пазар,

                              —

                              пазарните дялове следва да се основават на количеството фактуриран газ от предприятията доставчици на газ на промишлените крайни потребители. Ако е възможно, пазарните дялове ще се изчисляват отделно за всяка една група. Информацията, която се използва за изчисляване на среднопретеглените цени, ще се управлява от държавите-членки, като се спазват правилата за поверителност,

                              —

                              в интерес на поверителността данните, свързани с цените, ще се съобщават само когато в съответните държави-членки има най-малко трима крайни потребители във всяка една от категориите, посочени в буква ѝ).

                  и)

                  Следва да се предоставят три ценови равнища:

                              —

                              цени без данъци и налози,

                              —

                              цени без ДДС и други възстановими данъци,

                              —

                              цени с включени всички данъци, налози и ДДС.

                  й)

                  Цените на газа ще се изследват за следните категории промишлени крайни потребители:

                              Промишлен краен потребител

                              Годишно потребление на газ (GJ)

                              най-ниско

                              най-високо

                              Група-I1

                              < 1 000

                              Група-I2

                              1 000

                              < 10 000

                              Група-I3

                              10 000

                              < 100 000

                              Група-I4

                              100 000

                              < 1 000 000

                              Група-I5

                              1 000 000

                              ≤ 4 000 000

                  к)

                  Веднъж на всеки две години, заедно със съобщаването на цените през януари, на Евростат ще се съобщава информация за прилаганата система за подготовка на данните, и по-конкретно: описание на изследването и неговия обхват (брой на изследваните предприятия доставчици, агрегиран процент на представения пазар и др.) и критериите, които се използват за изчисляване на среднопретеглените цени, както и агрегираните обеми на потребление, представени от всяка група. Първото съобщаване във връзка със системата за подготовка на данните ще се отнася до положението към 1 януари 2008 г.

                  л)

                  Веднъж годишно, заедно със съобщаването на цените през януари, на Евростат ще се предоставя информация за основните осреднени характеристики и фактори, влияещи на цените, които се съобщават за всяка група на потребление.
                  Информацията ще включва:

                              —

                              средни коефициенти на натоварване за промишлените крайни потребители за всяка група на потребление, изчислени на базата на общата доставена енергия и средното максимално търсене,

                              —

                              описание на предоставените отстъпки за прекъсване на доставките,

                              —

                              описание на фиксираните такси, таксите за наемане на измервателен уред или всички други такси, приложими на национално равнище.

                  м)

                  Веднъж годишно, заедно със съобщаването през януари, следва също да се съобщават и ставките и методът на изчисляване, както и описание на данъците, наложени върху продажбите на газ на промишлени крайни потребители. Описанието следва да включва всички налози с различен от данъчен характер, които покриват разходите за системата и задълженията за обществена услуга.
                  Описанието на данъците, което следва да се предостави, ще включва три ясно разграничени раздела:

                              —

                              данъци, налози, налози с различен от данъчен характер, плащания и всякакви други фискални такси, които не са идентифицирани във фактурите, предоставени на промишлените крайни потребители. Елементите, описани в тази част, ще се включват в съобщените цифри за ценово равнище „цени без данъци и налози“,

                              —

                              данъци и налози, които са идентифицирани във фактурите, предоставени на промишлените крайни потребители, и се смятат за невъзстановими. Следователно елементите, описани в тази част, ще се включват в съобщените цифри за ценово равнище „цени без ДДС и други възстановими данъци“,

                              —

                              данък върху добавената стойност (ДДС) и други възстановими данъци, които са идентифицирани във фактурите, предоставени на промишлените крайни потребители. Елементите, описани в тази част, ще се включват в съобщените цифри за ценово равнище „цени с включени всички данъци, налози и ДДС“.

                        Кратко описание на различните данъци, налози, налози с различен от данъчен характер, плащания и фискални такси, които могат да бъдат приложими:

                              —

                              данък върху добавената стойност,

                              —

                              концесионни плащания. Те обикновено се отнасят за разрешения и плащания за заемането на земя и обществена или частна собственост от мрежи или други съоръжения за подаване на газ,

                              —

                              данъци и налози за околната среда. Те обикновено се отнасят или за насърчаването на възобновяеми енергийни източници или централи за комбинирано производство на електро- и топлоенергия, или като санкция за емисиите на CO2, SO2 или за емисии на други агенти, свързани с климатичните промени,

                              —

                              други данъци или налози, свързани с енергийния сектор: задължения/такси за обществена услуга, налози за финансиране на регулаторните органи в енергийния сектор и др.,

                              —

                              други данъци или налози, които не са свързани с енергийния сектор: национални, местни или регионални фискални данъци върху потребената енергия, данъци върху разпределението на газ и др.

                        Данъците върху доходите, данъците, свързани със собствеността, данъците върху горивото за автомобилните превозни средства, пътните данъци, лицензионните такси за далекосъобщения, радио и реклама, лицензионните плащания, данъците за отпадъци и други няма да се вземат предвид и се изключват от това описание, тъй като те несъмнено са част от разходите на операторите и се прилагат и за други промишлени сектори или дейности.

                  н)

                  В държави-членки, където само едно дружество покрива всички промишлени продажби, информацията може да се предостави от това дружество. В държави-членки, където повече дружества са включени в тази дейност, информацията следва да се предостави от независима статистическа организация.

         (1)  Промишленият краен потребител може да включва други нежилищни потребители.

      ПРИЛОЖЕНИЕ II
      ЦЕНИ НА ЕЛЕКТРОЕНЕРГИЯ
      Цени на електроенергия за промишлени крайни потребители (1), които следва да бъдат събрани и подготвени съгласно следната методология:

                  а)

                  Цените, които следва да бъдат съобщени, са цените, които промишлените крайни потребители заплащат, когато закупуват електроенергия за свое собствено потребление.

                  б)

                  Отчитат се всички форми на потребление на електроенергия за промишлени нужди.

                  в)

                  Регистрираните цени се основават на система от стандартни групи на потребление, които се определят от нивото на годишното потребление на електроенергия.

                  г)

                  Данните за цените ще се събират два пъти в годината, в началото на всяко полугодие (януари и юли), и се отнасят до средните цени, заплатени от промишлените крайни потребители на електроенергия през предишното полугодие. Първото съобщаване на данни за цените до Евростат ще се отнася до положението към 1 януари 2008 г.

                  д)

                  Цените следва да са изразени в националната парична единица за kWh.

                  е)

                  Цените следва да включват всички дължими такси: таксите за мрежата и потребената енергия, минус всички отстъпки или премии, плюс други такси (фиксирани такси за заявена мощност, за пазарна реализация, такси за наемане на измервателен уред и др.). Първоначалните инсталационни такси не се включват.

                  ж)

                  Цените се регистрират като национални средни цени.

                  з)

                  Държавите-членки разработват и прилагат икономически ефективни процедури, за да осигурят система за подготовка на представителни данни, основана на следните правила:

                              —

                              цените ще представляват среднопретеглени цени, като се използват пазарните дялове на предприятията доставчици на електроенергия, предмет на изследването, като коефициенти на претегляне; средноаритметични цени ще се предоставят само когато не могат да се изчислят претеглени стойности. Във всеки един от случаите държавите-членки ще гарантират, че изследването обхваща представителен дял на националния пазар,

                              —

                              пазарните дялове следва да се основават на количеството фактурирана електроенергия от предприятията доставчици на електроенергия за промишлените крайни потребители. Ако е възможно, пазарните дялове ще се изчисляват отделно за всяка една група. Информацията, която се използва за изчисляване на среднопретеглените цени, ще се управлява от държавите-членки, като се спазват правилата за поверителност,

                              —

                              в интерес на поверителността данните, свързани с цените, ще се съобщават само когато в съответните държави-членки има най-малко трима крайни потребители във всяка една от категориите, посочени в буква ѝ).

                  и)

                  Следва да се предоставят три ценови равнища:

                              —

                              цени без данъци и налози,

                              —

                              цени без ДДС и други възстановими данъци,

                              —

                              цени с включени всички данъци, налози и ДДС.

                  й)

                  Цените на електроенергията ще се изследват за следните категории промишлени крайни потребители:

                              Промишлен краен потребител

                              Годишно потребление на електроенергия (MWh)

                              най-ниско

                              най-високо

                              Група IA

                              < 20

                              Група IB

                              20

                              < 500

                              Група IC

                              500

                              < 2 000

                              Група ID

                              2 000

                              < 20 000

                              Група IE

                              20 000

                              < 70 000

                              Група IF

                              70 000

                              ≤ 150 000

                  к)

                  Веднъж на всеки две години, заедно със съобщаването на цените през януари, на Евростат ще се съобщава информация за прилаганата система за подготовка на данните, и по-конкретно: описание на изследването и неговия обхват (брой на изследваните предприятия доставчици, агрегиран процент на представения пазар и др.) и критериите, които се използват за изчисляване на среднопретеглените цени, както и агрегираните обеми на потребление, представени от всяка група. Първото съобщаване във връзка със системата за подготовка на данните ще се отнася до положението към 1 януари 2008 г.

                  л)

                  Веднъж годишно, заедно със съобщаването на цените през януари, на Евростат ще се предоставя информация за основните осреднени характеристики и фактори, влияещи на цените, които се съобщават за всяка група на потребление.
                  Информацията, която следва да се предостави, ще включва:

                              —

                              средни коефициенти на натоварване за промишлените крайни потребители за всяка група на потребление, изчислени на базата на общата доставена енергия и средното максимално търсене,

                              —

                              таблица, в която се посочват ограниченията за волтажа по държави,

                              —

                              описание на фиксираните такси, таксите за наемане на измервателен уред или всички други такси, приложими на национално равнище.

                  м)

                  Веднъж годишно, заедно със съобщаването през януари, следва също да се съобщават и ставките и методът на изчисляване, както и описание на данъците, наложени върху продажбите на електроенергия на промишлени крайни потребители. Описанието следва да включва всички налози с различен от данъчен характер, които покриват разходите за системата и задълженията за обществена услуга.
                  Описанието на данъците, което следва да се предостави, ще включва три ясно разграничени раздела:

                              —

                              данъци, налози, налози с различен от данъчен характер, плащания и всякакви други фискални такси, които не са идентифицирани във фактурите, предоставени на промишлените крайни потребители. Елементите, описани в тази част, се включват в съобщените цифри за ценово равнище „цени без данъци и налози“,

                              —

                              данъци и налози, които са идентифицирани във фактурите, предоставени на промишлените крайни потребители, и се смятат за невъзстановими. Елементите, описани в тази част, се включват в съобщените цифри за ценово равнище „цени без ДДС и други възстановими данъци“,

                              —

                              данък върху добавената стойност (ДДС) и други възстановими данъци, които са идентифицирани във фактурите, предоставени на промишлените крайни потребители. Елементите, описани в тази част, се включват в съобщените цифри за ценово равнище „цени с включени всички данъци, налози и ДДС“.

                        Кратко описание на различните данъци, налози, налози с различен от данъчен характер, плащания и фискални такси, които могат да бъдат приложими:

                              —

                              данък върху добавената стойност,

                              —

                              концесионни плащания. Те обикновено се отнасят за разрешения и плащания за заемането на земя и обществена или частна собственост от мрежи или други съоръжения за подаване на електроенергия,

                              —

                              данъци и налози за околната среда. Те обикновено се отнасят или за насърчаването на възобновяеми енергийни източници или централи за комбинирано производство на електро- и топлоенергия, или като санкция за емисиите на CO2, SO2 или за емисии на други агенти, свързани с климатичните промени,

                              —

                              данъци за ядрени и други проверки: такси за извеждане от експлоатация на ядрени съоръжения, проверки и такси за ядрени съоръжения и др.,

                              —

                              други данъци или налози, свързани с енергийния сектор: задължения/такси за обществена услуга, налози за финансиране на регулаторните органи в енергийния сектор и др.,

                              —

                              други данъци или налози, които не са свързани с енергийния сектор: национални, местни или регионални фискални данъци върху потребената енергия, данъци върху разпределението на електроенергия и др.

                        Данъците върху доходите, данъците, свързани със собствеността, акцизите върху нефтопродукти и горива, различни от тези, които се използват за производството на електроенергия, данъците върху горивото за автомобилните превозни средства, пътните данъци, лицензионните такси за далекосъобщения, радио и реклама, лицензионните плащания, данъците за отпадъци и други няма да се вземат предвид и се изключват от това описание, тъй като те несъмнено са част от разходите на операторите и се прилагат и за други промишлени сектори или дейности.

                  н)

                  Веднъж годишно, заедно със съобщаването на цените през януари, на Евростат ще се предоставя разбивка на цените на електроенергията по основни компоненти. Тази разбивка на цените на електроенергията по основни компоненти ще се основава на следната методология:
                  Пълната цена на електроенергията за група на потребление може да се разглежда като общата сума от цените за „мрежа“, цените за „енергия и доставка“ (т.е. от производството до пазарната реализация, с изключение на мрежите) и всички данъци и налози:

                              —

                              цената за „мрежа“ е съотношението между дохода, свързан с тарифите за пренос и разпределение, и (ако е възможно) съответния обем в kWh за група на потребление. Ако не са налице отделни обеми в kWh за всяка група, следва да се предоставят приблизителни оценки,

                              —

                              цената за „енергия и доставка“ е общата цена минус цената за „мрежа“ и минус всички данъци и налози,

                              —

                              данъци и налози. За този компонент ще се предоставя допълнителна разбивка:

                                          —

                                          данъци и налози върху цените за „мрежа“,

                                          —

                                          данъци и налози върху цените за „енергия и доставка“,

                                          —

                                          ДДС и други възстановими данъци.

                        ЗАБЕЛЕЖКА: Ако допълнителните услуги се идентифицират отделно, те могат да бъдат причислени към един от двата основни компонента, както следва:

                              —

                              цената за „мрежа“ ще включва следните разходи: тарифи за пренос и разпределение, загуби при пренос и разпределение, разходи за мрежата, услуги след продажбата, разходи за обслужване на системата и такси за наемане на измервателен уред,

                              —

                              цената за „енергия и доставка“ ще включва следните разходи: производство, събиране, балансиране на енергия, разходи за доставената енергия, услуги за клиентите, управление на услугите след продажбите, измерване и други разходи при доставката,

                              —

                              други специфични разходи. В тази част се включват разходите, които не са нито разходи за мрежата, нито разходи за енергия и доставка, нито данъци. Ако съществуват такива разходи, те ще се съобщават отделно.

                  о)

                  В държави-членки, където само едно дружество покрива всички промишлени продажби, информацията може да се предостави от това дружество. В държави-членки, където повече дружества са включени в тази дейност, информацията следва да се предостави от независима статистическа организация.

         (1)  Промишленият краен потребител може да включва други нежилищни потребители.

      ПРИЛОЖЕНИЕ III
      ЧАСТ А
      Отменената директива и списък на нейните последващи изменения
      (посочени в член 10)

                  Директива 90/377/ЕИО на Съвета
                  (ОВ L 185, 17.7.1990 г., стр. 16)

                  Директива 93/87/ЕИО на Комисията
                  (ОВ L 277, 10.11.1993 г., стр. 32)

                  Приложение I към Акта за присъединяване от 1994 г.
                  (ОВ C 241, 29.8.1994 г., стр. 21)

                  Точка 12, буква А, подточка 3, букви а) и б) от приложение II към Акта за присъединяване от 2003 г.
                  (ОВ L 236, 23.9.2003 г., стр. 33)

                  Регламент (ЕО) № 1882/2003 на Европейския парламент и на Съвета
                  (ОВ L 284, 31.10.2003 г., стр. 1)

                  Само приложение I, точка 3

                  Директива 2006/108/ЕО на Съвета
                  (ОВ L 363, 20.12.2006 г., стр. 414)

                  Само по отношение на позоваването на Директива 90/377/ЕИО в член 1 и точка 1, букви а) и б) от приложение I

                  Решение 2007/394/ЕО на Комисията
                  (ОВ L 148, 9.6.2007 г., стр. 11)

            ЧАСТ Б
      Срокове за транспониране в националното законодателство
      (посочени в член 10)

                  Директива

                  Срок за транспониране

                  90/377/ЕИО

                  30 юли 1991 г.

                  93/87/ЕИО

                  —

                  2006/108/ЕО

                  1 януари 2007 г.

      ПРИЛОЖЕНИЕ IV
      Таблица на съответствието

                  Директива 90/377/ЕИО

                  Настоящата директива

                  Член 1

                  Член 1

                  Член 2, параграф 1, първо изречение

                  Член 2, параграф 1, първа алинея

                  Член 2, параграф 1, второ изречение

                  Член 2, параграф 1, втора алинея

                  Член 2, параграф 2

                  Член 2, параграф 2

                  Член 2, параграф 3, първо изречение

                  Член 2, параграф 3, първа алинея

                  Член 2, параграф 3, второ изречение

                  —

                  Член 2, параграф 3, трето изречение

                  Член 2, параграф 3, втора алинея

                  Членове 3—5

                  Членове 3—5

                  Член 6, първо изречение

                  Член 6, първа алинея, първо изречение

                  —

                  Член 6, първа алинея, второ изречение

                  Член 6, второ изречение

                  Член 6, втора алинея

                  Член 7, параграфи 1 и 2

                  Член 7

                  Член 7, параграф 3

                  —

                  Член 8

                  Член 8

                  Член 9, първа алинея

                  —

                  Член 9, втора алинея, първо изречение

                  Член 9, първа алинея

                  Член 9, втора алинея, второ изречение

                  Член 9, втора алинея

                  —

                  Членове 10 и 11

                  Член 10

                  Член 12

                  Приложения I и II

                  Приложения I и II

                  —

                  Приложение III

                  —

                  Приложение IV


title: Директива 93/64/ЕИО на Комисията от 5 юли 1993 година за определяне на мерки за прилагане, свързани с надзора и контрола на доставчици и предприятия съгласно Директива 92/34/ЕИО на Съвета относно търговията с посадъчен материал от овощни растения и с овощни растения, предназначени за производство на плодове

text:
Важна правна забележка

|

31993L0064

Официален вестник n° L 250 , 07/10/1993 стр. 0033 - 0034 специално финландско издание: глава 3 том 52 стр. 0261  специално шведско издание: глава 3 том 52 стр. 0261  специално чешко издание глава 3 том 15 стр. 113  - 114 специално испанско издание глава 3 том 15 стр. 113  - 114 специално унгарско издание глава 3 том 15 стр. 113  - 114 специално литвийско издание глава 3 том 15 стр. 113  - 114 LV.ES глава 3 том 15 стр. 113  - 114 MT.ES глава 3 том 15 стр. 113  - 114 PL.ES глава 3 том 15 стр. 113  - 114 SK.ES глава 3 том 15 стр. 113  - 114 специално словенско издание глава 3 том 15 стр. 113  - 114

		19930705Директива 93/64/ЕИО на Комисиятаот 5 юли 1993 годиназа определяне на мерки за прилагане, свързани с надзора и контрола на доставчици и предприятия съгласно Директива 92/34/ЕИО на Съвета относно търговията с посадъчен материал от овощни растения и с овощни растения, предназначени за производство на плодовеКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 92/34/ЕИО на Съвета от 29 април 1992 г. относно търговията с посадъчен материал от овощни растения и с овощни растения, предназначени за производството на плодове [1], и по специално член 6, параграф 4 от нея,като има предвид, че е подходящо да се определят мерки относно надзора и контрола на всички доставчици и техните предприятия, с изключение на тези, чиято дейност е ограничена до пускането на пазара на посадъчен материал от овощни растения и на овощни растения, предназначени за производството на плодове;като има предвид, че мерките, предвидени в настоящата директива, са в съответствие със становището на Постоянния комитет по посадъчния материал и родовете и видовете овощни растения,ПРИЕ НАСТОЯЩАТА ДИРЕКТИВА:Член 11. Настоящата директива определя мерки за прилагане, свързани с надзора и контрола върху доставчиците и техните предприятия, с изключение на тези, чиято дейност е ограничена до пускането на пазара на посадъчен материал от овощни растения и на овощни растения, предназначени за производството на плодове съгласно член 6, параграф 4 от Директива 92/34/ЕИО в случаите, когато проверките, посочени в член 5, параграф 2 от споменатата директива, се осъществяват от самите доставчици или от акредитиран доставчик.Член 2Официалният отговорен орган осъществява редовно, поне веднъж годишно, в подходящо време, надзор и контрол на доставчиците и техните предприятия, за да осигури непрекъснатото съответствие с изискванията на Директива 92/34/ЕИО, и по-специално с принципите, установени в член 5, параграф 2, от първо до четвърто тире от нея, като се отчита/т специфичната дейност или дейности на доставчика.Член 3Относно идентифицирането на критичните точки в процеса на производство, посочени в член 5, параграф 2, първо тире от Директива 92/34/ЕИО и поддържането на архивите, посочени в член 5, параграф 2, четвърто тире от нея, официалният отговорен орган осъществява надзор и контрол на доставчика, за да гарантира, че доставчикът:а) продължава да отчита следните критични точки, при необходимост:- качеството на посадъчен материал и овощните растения, използвани при започването на производствения процес;- засаждането, присаждането и размножаването на посадъчен материал и овощните растения,- съответствието с условията предвидени в членове 3, 4 и 5 от Директива 77/93/ЕИО на Съвета [2],- план за обработка и методология,- общи грижи за реколтата,- процедури за размножаване,- дейности по събиране на реколтата,- хигиена,- третиране,- опаковане,- съхраняване,- транспорт,- администриране;б) поддържа архив, за да има на разположение пълна информация при поискване от посочения официален отговорен орган за:i) растенията или другите предмети:- закупени за складиране или засаждане в помещения,- в процес на производство,или- изпратени на трети лица;иii) каквато и да е химична обработка, с която са третирани растенията, и че доставчикът съхранява свързаната с това документация поне една година;в) е на лично разположение или е посочил друго лице, което има технически опит в производството на растения и по фитосанитарни въпроси, за сътрудничество с официалните отговорни органи;г) провежда визуална инспекция, при необходимост и в подходящо време, по начин, приет от официалните отговорни органи;д) осигурява достъп на лица, упълномощени да действат от името на официалния отговорен орган, и по-специално за инспекционни и/или пробни цели, като осигурява достъп до архива и свързаните с него документи, посочени в буква б);е) сътрудничи и по други начини с посочените официални отговорни органи.Член 4Относно установяването и прилагането на методи за надзор и контрол на критичните точки, посочени в член 5, параграф 2, второ тире от Директива 92/34/ЕИО, официалният отговорен орган осъществява надзор и контрол на доставчика, за да осигури, когато е подходящо, че такива методи продължават да се използват, като се обръща специално внимание на:а) наличността и действителното използване на методи за проверка на всяка от критичните точки, посочени в член 3;б) надеждността на тези методи;в) дали са подходящи за оценка на съдържането на продукцията и пазарните договорености, включително административните аспекти;г) компетентността на персонала на доставчика да провежда проверките.Член 5Относно вземането на проби за анализ в акредитирана лаборатория, както е посочено в член 5, параграф 2, трето тире от Директива 92/34/ЕИО, официалният отговорен орган осъществява надзор и контрол на доставчика, за да осигури, където е необходимо, че:а) пробите се вземат по време на различни етапи от производството и в съответствие с интервалите, поискани от официалния отговорен орган по време на акредитацията, през която методите на производство са потвърдени;б) пробите са взети по технически изряден начин, като се използва статистически надеждна процедура и се вземе предвид типът анализ, който следва да се проведе;в) лицата, които взимат проби, са квалифицирани да правят това, иг) анализът на пробите е направен в лаборатория, която е акредитирана за тази цел съгласно член 6, параграф 2 от посочената директива.Член 61. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 30 юни 1994 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 7Адресати на настоящата директива са държавите-членки.Съставено в Брюксел на 5 юли 1993 година.За КомисиятаRené SteichenЧлен на Комисията[1] ОВ L 157, 10.6.1992 г., стр. 1.[2] ОВ L 26, 31.1.1977 г., стр. 20.--------------------------------------------------


title: Директива 2002/56/ЕО на Съвета от 13 юни 2002 година относно търговията с посадъчен материал от картофи

text:
Важна правна забележка

|

32002L0056

Официален вестник n° L 193 , 20/07/2002 стр. 0060 - 0073 специално чешко издание глава 3 том 36 стр. 340  - 353 специално испанско издание глава 3 том 36 стр. 340  - 353 специално унгарско издание глава 3 том 36 стр. 340  - 353 специално литвийско издание глава 3 том 36 стр. 340  - 353 LV.ES глава 3 том 36 стр. 340  - 353 MT.ES глава 3 том 36 стр. 340  - 353 PL.ES глава 3 том 36 стр. 340  - 353 SK.ES глава 3 том 36 стр. 340  - 353 специално словенско издание глава 3 том 36 стр. 340  - 353

		20020613Директива 2002/56/ЕО на Съветаот 13 юни 2002 годинаотносно търговията с посадъчен материал от картофиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално в частност член 37 от него,като взе предвид предложението на Комисията,като взе предвид становището на Европейския парламент [1],след консултации с Икономическия и социален комитет,като има предвид, че:(1) Директива 66/403/ЕИО на Съвета от 14 юни 1966 г. относно търговията с посадъчен материал от картофи [2], претърпя многобройни съществени изменения [3]. От съображения за по-голяма яснота и рационалност следва да се пристъпи към кодификацията на посочената директива.(2) Производството на картофи заема важно място в селското стопанство на Общността.(3) Постигането на задоволителни резултати при отглеждането на картофи зависи в много голяма степен от използването на качествен посадъчен материал.(4) По-голяма производителност при отглеждането на картофи в Общността може да се постигне само ако за избора на сортове, допуснати за търгуване, държавите-членки прилагат единни и възможно най-стриктни правила, по-специално по отношение на здравния статус. В тази връзка Директива 2002/53/ЕО на Съвета [4] предвижда общ каталог на сортовете от земеделски растителни видове.(5) Следва да се създаде за Общността единна система за сертифициране, основаваща се на натрупания опит от прилагането на системите на държавите-членки и на Икономическата комисия за Европа на Организацията на обединените нации. В контекста на заздравяването на вътрешния пазар общностната система следва да е приложима за производството с цел търговия и за търговията в рамките на Общността, без възможност от едностранно дерогиране от страна на държавите-членки, което може да възпрепятства свободното движение на посадъчен материал в Общността.(6) Като общо правило посадъчният материал от картофи трябва да бъде допускан за търговия, само ако в съответствие с правилата за сертифициране е бил официално проверен и сертифициран като базов посадъчен материал или сертифициран посадъчен материал. Изборът на техническите понятия "базов посадъчен материал" и "сертифициран посадъчен материал" се основава на вече съществуващата международна терминология. При някои специални условия посадъчният материал, получен от размножения, предшестващи базовия посадъчен материал, и посадъчният материал за масов посев трябва да могат да бъдат търгувани.(7) Държавите-членки могат да подразделят категориите посадъчен материал от картофи на класове, удовлетворяващи различни условия. Следва да се предвиди възможността общностните класове и условията за тях да се определят по бърза процедура. В това отношение държавите-членки трябва да могат да решават степента, в която ще прилагат тези класове към собственото си производство.(8) В светлината на напредъка на съвременните техники за размножаване следва да се определи общностна процедура за установяването на специални правила за търгуването с посадъчен материал от картофи, произведен чрез техники за микроразмножаване.(9) Следва да не се прилагат общностните правила за посадъчен материал, за който е доказано, че е предназначен за износ за трети страни.(10) С оглед да се подобрят освен генетичната стойност и здравният статус, но и външните качества на посадъчния материал от картофи в Общността, трябва да се предвидят допустими отклонения по отношение на примесите, както и на някои дефекти и някои болести при посадъчния материал от картофи.(11) На държавите-членки може да бъде разрешено, по отношение на търговията с посадъчен материал от картофи на цялата или на части от тяхната територия, да приемат по-строги мерки от предвидените в приложение I за борба с определени вируси, които не са разпространени в тези райони или са изключително вредни за културите в същите тези райони.(12) С оглед да се осигури идентичността на посадъчния материал от картофи трябва да се създадат общностни правила за опаковане, за вземане на проби, за запечатване и за маркировка. За целта на етикетите трябва да са поставени обозначенията, необходими за упражняването на официалния контрол, както и за информацията за потребителя, като ясно проличава общностният характер на сертифицирането.(13) Следва да се установят правила за търговията с химически обработения посадъчен материал от картофи, годен за биологично производство, както и правила за съхранението на генетичните ресурси на растенията, които да дават възможност за съхранение, чрез използване in situ на сортове, застрашени от генетично разпадане.(14) При определени условия трябва да се разрешат дерогации, без да се засягат разпоредбите на член 14 от Договора. Държавите-членки, които ползват тези изключения, трябва да си оказват взаимна административна помощ по отношение на контрола.(15) С оглед при търговията да се осигури спазването на условията както за качеството на посадъчния материал от картофи, така и на разпоредбите за гарантиране на неговата сортова идентичност, държавите-членки трябва предвидят подходящи разпоредби за контрол.(16) Посадъчният материал от картофи, който отговаря на тези условия, трябва да се подлага само на ограниченията за търговия, предвидени от общностните правила, без да се засяга прилагането на член 30 от Договора, извън случаите, в които общностните правила предвиждат отклонения за наличието на болести, на вредители или на техните носители.(17) Следва да се предвиди посадъчният материал от картофи, произведен в трети страни, да се търгува в Общността само ако той предлага същите гаранции като посадъчния материал, официално сертифициран в Общността, и отговаря на общностните правила.(18) В периоди, когато снабдяването със сертифициран посадъчен материал от различните категории е затруднено, следва да се допусне временно посадъчен материал от картофи от категория, подлежаща на по-малко стриктни изисквания, както и посадъчен материал от картофи, който не е включен нито в общия каталог на сортовете, нито в националния каталог на сортовете.(19) С оглед да се гарантира, че сертифицираният в държавите-членки посадъчен материал от картофи отговаря на предвидените условия и да се създадат в бъдеще възможности за сравнение между този материал и посадъчния материал, произхождащ от трети страни, в държавите-членки следва да се предвидят общностни сравнителни опити, които позволяват извършването на последващ годишен контрол на сертифициран посадъчен материал от различни категории. На държавите-членки трябва да се разреши да забраняват, що се отнася до всички сортове или някои от тях, търговията с посадъчен материал от картофи, произхождащ от други държави-членки, доколкото сравнителните опити не са довели до задоволителни резултати в продължение на няколко години.(20) Желателно е да се организират временни експерименти с цел да се намерят по-добри решения за замяна на някои разпоредби в настоящата директива.(21) Трябва да се определят мерките, необходими за спазване на настоящата директива в съответствие с Решение 1999/468/ЕО на Съвета от 28 юни 1999 г. за уреждане на процедурите за упражняване на изпълнителните правомощия, предоставени на Комисията [5].(22) Настоящата директива не трябва да засяга задълженията на държавите-членки относно сроковете за транспониране на директивите, посочени в приложение IV, част Б,ПРИЕ НАСТОЯЩАТА ДИРЕКТИВА:Член 1Настоящата директива се прилага за производството с цел търговия, както и за търговията с посадъчен материал от картофи вътре в Общността.Настоящата директива не се прилага за посадъчния материал от картофи, за който е доказано, че е предназначен за износ за трети страни.Член 2По смисъла на настоящата директива:е продажбата, притежаването с цел продажба, предлагането за продажба и всяко преотстъпване, всяка доставка или всяко прехвърляне, с търговска цел, на посадъчен материал от картофи на трети лица, независимо дали е срещу или без заплащане.Не се счита за търговия размяната на посадъчен материал, която не преследва търговско използване на сорта, като следните операциидоставката на посадъчен материал от картофи на официалните органи за експериментиране и проверка,доставката на посадъчен материал от картофи на доставчици на услуги за целите на преработката или на опаковането,доколкото въпросният доставчик не придобива право на собственост върху така доставения посадъчен материал от картофи.Доставката на посадъчен материал от картофи, при някои условия, на доставчици на услуги, с оглед производството на някои селскостопански суровини, предназначени за промишлена употреба, или размножаването на посадъчен материал за същата цел, не означава търговия, доколкото доставчикът на услуги не придобива право на собственост нито върху така доставения материал, нито върху продукта от реколтата. Доставчикът на посадъчен материал от картофи представя на сертифициращия орган копие от съответните части на договора, сключен с доставчика на услуги, и този договор трябва да съдържа стандартите и условията, на които предлаганият посадъчен материал отговаря в момента.Условията за прилагане на настоящата разпоредба се определят в съответствие с процедурата, предвидена в член 25, параграф 2;са картофените клубени,i)произведени съгласно установените правила за сортоподдържане и растителна защита;ii)предназначени основно за производството на сертифициран посадъчен материал;iii)които отговарят на минималните условия, предвидени в приложения I и II, за базовия посадъчен материал; иiv)за които при официален преглед е установено, че горепосочените минимални условия са спазени.са картофените клубени,i)пряко произхождащи от базов посадъчен материал или от сертифициран посадъчен материал, или от размножение, предхождащо базовия посадъчен материал, за които при официален преглед е установено, че отговарят на предвидените за базовия посадъчен материал условия;ii)предназначени основно за производство, различно от производството на посадъчен материал от картофи;iii)които отговарят на минималните условия, определени в приложения I и II, за сертифицирания посадъчен материал от картофи; иiv)за които при официален преглед е установено, че горепосочените минимални условия са спазени;са мерките, които са взети отi)държавни органи; илиii)от юридически лица, регулирани от публичното или частното право, под контрола на държавата, илиiii)за подпомагащите дейности също под контрола на държавата, от официално определени физически лица,при условие, че посочените в ii) и iii) лица не извличат лична полза от резултата от тези мерки.Член 31. Държавите-членки предвиждат, че посадъчният материал от картофи се търгува само ако е официално сертифициран като "базов посадъчен материал" или "сертифициран посадъчен материал" и ако отговаря на минималните условия, определени в приложения I и II. Те предвиждат, че посадъчният материал от картофи, който по време на търговията не отговаря на минималните условия, определени в приложение II, да бъде сортиран. Клубените, които не са премахнати, след това се подлагат на нов официален преглед.2. Държавите-членки могат да подразделят категориите посадъчен материал от картофи, предвидени в член 2, на класове, отговарящи на различни условия.3. Съгласно процедурата, предвидена в член 25, параграф 2, за официално сертифицирания посадъчен материал от картофи може да се определят:- общностни класове,- условията, приложими за класовете,- обозначения, приложими за тези класове.Държавите-членки могат да предписват в каква степен да се прилагат тези общностни класове при сертифицирането на собствената им продукция.4. За посадъчния материал от картофи, получен чрез микроразмножаване и неотговарящ на условията за размер, предвидени в настоящата директива, могат да се определят следните разпоредби в съответствие с процедурата, предвидена в член 25, параграф 2:- дерогация от специалните разпоредби на настоящата директива,- условията, приложими за такъв посадъчен материал от картофи,- обозначения, приложими за такъв посадъчен материал от картофи.Член 4Независимо от разпоредбите на член 3, параграф 1, държавите-членки предвиждат посадъчният материал, произведен от размножение, предхождащи базовия посадъчен материал, да може да бъде търгуван.Член 5Държавите-членки могат да определят, що се отнася до минималните условия, определени в приложения I и II, допълнителни или по-стриктни изисквания за сертифицирането на тяхното собствено производство.Член 61. Независимо от разпоредбите на член 3, параграф 1, държавите-членки могат да разрешават на производителите, установени на тяхна територия, да търгуват:а) малки количества посадъчен материал от картофи за научни изследвания или за селекционна дейност;б) подходящи количества посадъчен материал от картофи, предназначен за други цели, опити или експериментиране, доколкото те принадлежат към сортове, за които е подадено заявление за вписване в каталога в съответната държава-членка.В случая на генномодифицирания материал това разрешение се предоставя само ако са приети подходящи мерки за предотвратяване на рисковете за здравето на човека и за околната среда. За оценката на въздействието върху околната среда, която трябва да се извърши в тази връзка, се прилагат съответно разпоредбите на член 7, параграф 4 от Директива 2002/53/ЕО.2. Целите, за които разрешенията, посочени в параграф 1, буква б), могат да бъдат предоставени, разпоредбите за маркировката на опаковките, както и количествата и условията, при които държавите-членки могат да издадат разрешение, се определят в съответствие с процедурата, предвидена в член 25, параграф 2.3. Разрешенията, издадени от държавите-членки преди 14 декември 1998 г. на производители, установени на тяхна територия, за определените в параграф 1 цели, остават в сила до приемането на разпоредбите, предвидени в параграф 2. След това всички тези разрешения трябва да спазват разпоредбите, определени в съответствие с параграф 2.Член 7Държавите-членки изискват по време на прегледа на клубените за сертифициране, пробите да се вземат официално съгласно подходящи методи.Член 81. Държавите-членки могат да изискват произведеният на тяхна територия посадъчен материал от картофи да може, по фитосанитарни съображения, по време на производството да се отделя от останалите видове картофи.2. Изискванията на параграф 1 могат да включват мерки за:- отделяне на производството на посадъчен материал от картофи от това на други картофи,- отделяне на посадъчния материал от картофи от другите картофи за калибриране, складиране, транспортиране и обработка.Член 9Държавите-членки предвиждат, че посадъчният материал от картофи се търгува само ако е бил обработен с инхибитори, възпрепятстващи кълняемостта.Член 101. Държавите-членки предвиждат, че посадъчният материал от картофи се търгува само ако минималните размери са такива, че да не позволяват преминаването им през квадратно решето с 25 mm страната. Ако клубените не преминават през квадратно решето с 35 mm страна, горната и долната граница на размера се изразява като кратно на числото пет.Максималното отклонение в размера на картофените клубени от партида е такова, че разликата в размерите на двете използвани квадратни решета да не надхвърля 25 mm. Съвкупността от тези стандарти за размери може да се изменя съгласно процедурата, предвидена в член 25, параграф 2.2. Една партида не съдържа повече от 3 тегловни % клубени с големина под минималния размер, нито повече от 3 тегловни % клубени с големина над максимално посочената.3. Държавите-членки могат, за посадъчния материал от картофи национално производство, да въведат по-стриктни ограничения за отклонението между минималния и максималния размер на клубените в една партида.Член 111. Държавите-членки изискват базовият посадъчен материал и сертифицираният посадъчен материал да се търгуват само в достатъчно еднородни партиди и в затворени опаковки или контейнери, като същите трябва да са запечатани и снабдени в съответствие с разпоредбите на членове 12 и 13 със система за запечатване и с маркировка. Опаковките трябва да са нови; контейнерите трябва да са чисти.2. Държавите-членки могат да предвидят за търговията в малки количества на нивото на крайния потребител дерогации от разпоредбите на параграф 1 относно опаковането, системата за запечатване, както и маркировката.Член 121. Държавите-членки изискват опаковките и контейнерите с базов посадъчен материал и със сертифициран посадъчен материал да се запечатват официално или под официален контрол по такъв начин, че да не могат да бъдат отваряни, без да се повреди системата за запечатване или да се оставят следи от действия върху официалния етикет, предвиден в член 13, параграф 1, или върху опаковката или контейнера.С оглед да се осигури запечатването системата за запечатване включва най-малко или официалния етикет, или полагането на официален печат.Предвидените във втора алинея мерки не са необходими в случая на системи за еднократно запечатване.Съгласно процедурата, предвидена в член 25, параграф 2, може да се установи дали дадена система за запечатване отговаря на разпоредбите на настоящия параграф.2. Повторно или многократно презапечатване може да се извършва само официално или под официален контрол. В този случай върху етикета, предвиден в член 13, параграф 1, също се обозначава последното презапечатване, датата и службата, която го е извършила.3. Държавите-членки могат да предвидят дерогации от параграф 1 за малките опаковки, запечатвани на тяхна територия. Условията на тези дерогации могат да се определят в съответствие с процедурата, предвидена в член 25, параграф 2.Член 131. Държавите-членки изискват опаковките и контейнерите с базов посадъчен материал и със сертифициран посадъчен материал:а) да носят от външната страна официален етикет, който не е използван преди това, отговаря на условията, определени в приложение III, и съдържащата се в него информация е изписана на един от официалните езици на Общността. Цветът на етикета е бял за базовия посадъчен материал и син за сертифицирания посадъчен материал. Когато се използва машинно зашит етикет, неговото полагане се осигурява във всички случаи с официален печат. Разрешава се използването на официални самозалепващи се етикети. В съответствие с визираната в член 25, параграф 2 процедура може да се разреши, под официален контрол, върху опаковката да се полагат изискваните указания по незаличим начин и в зависимост от модела на етикета;б) да се придружават от официална бележка с цвета на етикета, съдържаща най-малко задължителната информация, предвидена в приложение III, част А, точки 3, 4 и 6. Тази бележка се изготвя по такъв начин, че да се избегне объркване с посочения в буква а) официален етикет.Бележката не е необходима, когато отпечатаната върху опаковката информация е незаличима, или когато, в съответствие с буква а), се използва самозалепващ се етикет или етикет от устойчив на късане материал.2. Държавите-членки могат да предвидят дерогации от параграф 1 за малките опаковки, запечатвани на тяхна територия. Условията за тези дерогации могат да се определят в съответствие с процедурата, предвидена в член 25, параграф 2.Член 14В съответствие с процедурата, предвидена в член 25, параграф 2, може да се предвиди в други случаи, освен предвидените в настоящата директива, опаковките или контейнерите с базов посадъчен материал или със сертифициран посадъчен материал да носят етикет на доставчика (който може да е етикет, различен от официалния етикет, или да е под формата на данни за доставчика, отпечатани на самата опаковка или на контейнера). Указанията, които трябва да са дадени върху такъв етикет, също се определят в съответствие с процедурата, предвидена в член 25, параграф 2.Член 15В случая на посадъчен материал от картофи от генномодифициран сорт всеки етикет, полаган върху партидата материал, или всеки документ, който го съпровожда по силата на разпоредбите на настоящата директива, официален или не, ясно посочва, че сортът е генномодифициран.Член 16Държавите-членки изискват всяка химическа обработка на базовия посадъчен материал или на сертифицирания посадъчен материал да се отбелязва или върху официалния етикет, или върху етикета на доставчика, както и на самата опаковка или вътре в нея, или върху контейнера.Член 171. Държавите-членки гарантират, че посадъчният материал от картофи, търгуван в съответствие с разпоредбите на настоящата директива, не подлежи задължително или факултативно, по отношение на неговите характеристики, условия за изпитване, маркировка и запечатване, на други ограничения за търговия, освен тези, предвидени в настоящата директива или във всяка друга директива.2. Комисията разрешава съгласно процедурата, предвидена в член 25, параграф 2, по отношение на търговията на посадъчен материал от картофи на цялата или на части от територията на една или повече държави-членки, да се вземат по-стриктни мерки от предвидените в приложения I и II за борба с вредителите, които не съществуват в тези райони или са изключително опасни за културите в тези райони. В случай на непосредствена опасност от въвеждането или от разпространението на такива вредители разпоредбите могат да се приемат от заинтересованата държава-членка веднага след подаването на искане до приемането на окончателно решение от Комисията по този въпрос.Член 18Условията, при които селектиран посадъчен материал от размножение, предхождащо базовия посадъчен материал, може да се търгува в съответствие с член 4, са следните:а) да е произведен съгласно установените правила за сортоподдържане и растителна защита;б) да е предназначен основно за производството на базов посадъчен материал;в) да отговаря на минималните условия, подлежащи на определяне с процедурата, посочена в член 25, параграф 2, за предбазовия посадъчен материал;г) да е установено при официален преглед, че посочените в буква в) минимални условия са спазени;д) да е поставен в опаковки или в контейнери в съответствие с разпоредбите на настоящата директива; ие) опаковките или контейнерите да носят официален етикет, който съдържа най-малко следните сведения:- сертифицираща служба и държава-членка или тяхната отличителна абревиатура,- идентификационен номер на производителя или референтен номер на партидата,- месец и година на запечатването,- вид, изписан най-малко с латински букви, с неговото ботаническо наименование, което може да е дадено в съкратена форма и без имената на авторите, или с общоизвестното му наименование, или и двете;- сорт, изписан най-малко с латински букви,- обозначение "предбазов посадъчен материал".Етикетът е бял на цвят с една диагонална виолетова линия.Член 19С цел да се намерят по-добри решения за замяна на някои други разпоредби в настоящата директива, освен фитосанитарните, може да се вземе решение за организирането на временни опити на общностно равнище при специални условия в съответствие с процедурата, предвидена в член 25, параграф 2.В рамките на тези опити държавите-членки могат да бъдат освободени от някои задължения, установени в настоящата директива. Обхватът на това изключение се определя в зависимост от разпоредбите, за които то се прилага. Продължителността на един опит не надвишава седем години.Член 201. В съответствие с процедурата, предвидена в член 25, параграф 2, Комисията може да забрани, изцяло или отчасти, търговията с посадъчен материал от картофи, произведен в определен район на Общността, ако културите от официално взетите проби от базов или от сертифициран посадъчен материал от картофи, събрани в този район и отгледани в едно или повече общностни опитни полета, значително се отклоняват, в продължение на три последователни години, от минималните условия, предвидени в приложение I, точка 1, буква в), в точка 2, буква в) и в точки 3 и 4. По време на сравнителните опити останалите минимални условия, предвидени в приложение I, също могат да бъдат прегледани.2. Всички мерки, взети в приложение на разпоредбите на параграф 1, се отменят от Комисията, веднага след като се установи с достатъчна сигурност, че базовият посадъчен материал и сертифицираният посадъчен материал, произведени във въпросния район на Общността, в бъдеще ще отговарят на минималните условия, предвидени в параграф 1.3. Съгласно процедурата, предвидена в член 25, параграф 2, се приемат всички необходими мерки за провеждането на сравнителните опити. Посадъчен материал от картофи, произведен в трети страни, може да бъде включен в сравнителните опити.Член 211. По предложение на Комисията Съветът с квалифицирано мнозинство установява дали посадъчен материал от картофи, произведен в трета страна и предлагащ същите гаранции по отношение на неговите характеристики, както и на разпоредбите, приети за техния преглед, за осигуряване на сортовата им идентичност, за маркировка и за контрол, е равностоен в това отношение на базовия посадъчен материал или на сертифицирания посадъчен материал, произведен в Общността и съответстващ на разпоредбите на настоящата директива.2. Докато Съветът се произнесе в съответствие с разпоредбите на параграф 1, държавите-членки могат сами да пристъпят към вземането на такива решения, посочени в същия параграф. Това право изтича на 1 юли 1975 г.3. На държавите-членки се разрешава да продължат до 31 март 2002 г. срока на валидност на решенията, взети в съответствие с параграф 2, при условие че тези решения могат да се използват само в съответствие със задълженията, възложени на държавите-членки, по силата на общностните фитосанитарни правила, определени с Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [6].Посоченият в първа алинея срок може да се разшири за трети страни в съответствие с предвидената в член 25, параграф 2 процедура, ако наличните сведения не дават възможност за констатация в съответствие с параграф 1, и дотогава, докогато тези сведения не дават възможност за такава констатация.4. Параграфи 1 и 2 се прилагат също за всяка нова държава-членка от датата на нейното присъединяване до датата, на която тя трябва да въведе в сила законовите, подзаконовите и административните разпоредби, необходими за съобразяване с разпоредбите на настоящата директива.Член 221. С цел да се преодолее всяка временна трудност в общото предлагане на базов посадъчен материал или на сертифициран посадъчен материал в Общността, която възниква и не може да се преодолее по друг начин, може да се реши, в съответствие с предвидената в член 25, параграф 2 процедура, държавите-членки да разрешават за определен период на територията на цялата Общност търговията в количествата, необходими за преодоляване на трудностите в предлагането, с посадъчен материал от категория, подлежаща на по-малко стриктни ограничения, или с посадъчен материал от картофи от сортове, които не са включени в общия каталог на сортовете от земеделски растителни видове или в националните каталози на сортовете на държавите-членки.2. За категория посадъчен материал от картофи от определен сорт официалният етикет е този, предвиден за съответната категория; за посадъчния материал от картофи от сортове, които не са включени в горепосочените каталози, цветът на официалния етикет е кафяв. Етикетът винаги посочва, че въпросният материал е от категория, която отговаря на по-малко стриктни изисквания.3. Правилата за прилагане на параграф 1 могат да се приемат в съответствие с процедурата, предвидена в член 25, параграф 2.Член 231. Държавите-членки гарантират, че посадъчният материал от картофи подлежи на официални инспекции по време на търговията, най-малко посредством случайни проверки, с оглед да се провери дали съответства на изискванията и условията на настоящата директива.2. Без да се засяга свободното движение на посадъчен материал вътре в Общността, държавите-членки вземат всички необходими мерки, за да гарантират, че са им предоставени следните сведения по време на търговията, в количество над 2 килограма, с посадъчен материал, внесен от трети страни:а) вид;б) сорт;в) категория;г) страна производителка и контролна служба;д) страна на изпращане;е) вносител;ж) количество посадъчен материал.Условията и редът за предоставяне на тези сведения се определят в съответствие с процедурата, предвидена в член 25, параграф 2.Член 24Измененията, които трябва да се направят в съдържанието на приложенията с оглед развитието на научно-техническото познание, се приемат съгласно процедурата, предвидена в член 25, параграф 2.Член 251. Комисията се подпомага от Постоянния комитет по семена и посадъчен материал за земеделие, градинарство и горско стопанство, създаден по силата на член 1 от Решение 66/399/ЕИО на Съвета [7].2. В случаите на позоваване на настоящия параграф, се прилагат членове 4 и 7 от Решение 1999/468/ЕО.Срокът, предвиден в член 4, параграф 3 от Решение 1999/468/ЕО, е един месец.3. Комитетът приема свой вътрешен правилник.Член 26При спазване на допустимите отклонения, установени в приложения I и II, за наличието на болести, на вредители или на техните носители, настоящата директива не засяга разпоредбите на националното законодателство на държавите-членки, оправдани от съображения за опазване здравето и живота на хората и на животните, защита на растенията или за закрила на индустриалната и на търговската собственост.Член 271. Съгласно процедурата, предвидена в член 25, параграф 2, могат да се приемат специални условия, предвид развитието в следните области:а) условия, при които химически обработеният посадъчен материал може да се търгува;б) условия, при които посадъчният материал може да се търгува по отношение консервацията in situ и трайното използване на генофонда от растителни видове, свързани със специфични естествени или полуестествени местообитавания и застрашени от генетично разпадане;в) условия, при които посадъчният материал, предназначен за биологично производство, може да бъде търгуван.2. Специфичните условия, посочени в параграф 1, буква б), включват по-специално следните аспекти:а) посадъчният материал от тези видове да е с известен произход, одобрен във всяка държава-членка от отговорния орган за търговия с посадъчен материал в определени зони;б) подходящи количествени ограничения.Член 28Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Комисията незабавно информира за това останалите държави-членки.Член 29Директива 66/403/ЕИО, изменена с актовете, изброени в приложение IV, част А, се отменя, без се засягат задълженията на държавите-членки по отношение на сроковете за транспониране, дадени в приложение IV, част Б.Позоваванията на отменената директива се тълкуват като позовавания на настоящата директива и се четат съгласно таблицата на съответствието, дадена в приложение V.Член 30Настоящата директива влиза в сила на двадесетия ден след датата на публикуването ѝ в Официален вестник на Европейските общности.Член 31Адресати на настоящата директива са държавите-членки.Съставено в Люксембург на 13 юни 2002 година.За СъветаПредседателM. Rajoy Brey[1] Становище от 9 април 2002 г. (все още непубликувано в Официален вестник).[2] ОВ 125, 11.7.1966 г., стр. 2290/66. Директива, последно изменена с Решение 1999/472/ЕО на Комисията (ОВ L 297, 18.11.1999 г., стр. 39).[3] Виж приложение VI, част А.[4] ОВ L 193, 20.7.2002 г., стр. 1.[5] ОВ L 184, 17.7.1999 г., стр. 23.[6] ОВ L 169, 10.7.2000 г., стр. 1. Директива, последно изменена с Директива 2002/28/ЕО на Комисията (ОВ L 77, 20.3.2002 г., стр. 23).[7] ОВ 125, 11.7.1966 г., стр. 2289/66.--------------------------------------------------20020613ПРИЛОЖЕНИЕ IМИНИМАЛНИ УСЛОВИЯ, НА КОИТО ТРЯБВА ДА ОТГОВАРЯ ПОСАДЪЧНИЯТ МАТЕРИАЛ ОТ КАРТОФИ1. Базовите семена от картофи трябва да отговарят на следните условия:а) при официална проверка на място броят подрастващи растения, засегнати от болестта черно краче, не трябва да надхвърля 2 %;б) в прякото поколение броят на растенията с отклонения от нормите за растеж на сорта да не надвишава 0,25 %, а този на растенията от други сортове — да не надхвърля 0,1 %;в) в прякото поколение броят на растенията, показващи симптоми на леки или остри вирози, да не надхвърля 4 %.2. Сертифицираният посадъчен материал от картофи трябва да отговаря на следните условия:а) при официална проверка на място на подрастващите растения броят на засегнатите от болестта черно краче да не надхвърля 4 %;б) в прякото поколение броят на растенията, които не отговарят на сорта, да не надхвърля 0,5 %, а този на растенията от друг сорт — да не надхвърля 0,2 %;в) в прякото поколение броят на растенията, показващи симптоми на остра вироза, да не надхвърля 10 %. Образуването на слабо изразена мозайка, водеща до обезцветяване или деформация на листата, не се взема под внимание.3. При оценката на поколението от даден сорт, засегнато от хронична вироза, не се взима под внимание слабо изразената симптоматика, причинена от въпросния вирус.4. Пределно допустимите отклонения, предвидени в точка l, буква в), в точка 2, буква в) и в точка 3, се отнасят само за вирозите, причинени от преобладаващи в Европа вируси.5. Производствените площи не трябва да бъдат заразени с Heterodera rostochiensis Woll.6. Културите трябва да бъдат свободни от:а) Synchytrium endobioticum (Schilb.) Perc.,б) Corynebacterium sepedonicum (Spieck. et Kotth.) Skapt. и Burkh.--------------------------------------------------20020613ПРИЛОЖЕНИЕ IIМИНИМАЛНИ УСЛОВИЯ ЗА КАЧЕСТВО, НА КОИТО ТРЯБВА ДА ОТГОВАРЯТ ПАРТИДИТЕ С ПОСАДЪЧЕН МАТЕРИАЛ ОТ КАРТОФИA. Допустими отклонения за следните примеси, дефекти и болести при посадъчния материал от картофи:1. | наличие на земен примес и чужди тела; | 2 % от теглото |2. | сухо и мокро гниене с изключение на случаите, причинени от Synchytrium endobioticum, Corynebacterium sepedonicum или Pseudomonas solanacearum; | 1 % от теглото |3. | външни дефекти, напр. деформация или наранени клубени; | 3 % от теглото |4. | обикновена краста: клубени с повече от една трета поразена площ на повърхността. | 5 % от теглото |Общо допустимо отклонение по точки 2—4. | 6 % от теглото |Б. Посадъчният материал от картофи трябва да бъде свободен от Heterodera rostochiensis, Synchytrium endobioticum, Corynebacterium sepedonicum и Pseudomonas solanacearum.--------------------------------------------------20020613ПРИЛОЖЕНИЕ IIIЕТИКЕТИРАНЕA. Задължителна информация1. "Правила и стандарти на ЕО"2. Сертифицираща служба и държава-членка или техните инициали3. Идентификационен номер на производителя или референтен номер на партидата4. Месец и година на запечатване5. Наименование на сорта, изписано най-малко с латински букви6. Страна производителка7. Категория и евентуално клас8. Размер9. Декларирано нето теглоБ. Минимални размери110 mm × 67 mm--------------------------------------------------20020613ПРИЛОЖЕНИЕ IVЧАСТ АОТМЕНЕНА ДИРЕКТИВА И ПОСЛЕДВАЩИ ИЗМЕНЕНИЯ(посочени в член 29)Директива 66/403/ЕИО (ОВ 125, 11.7.1966 г., стр. 2320/66) | |Директива 69/62/ЕИО на Съвета (ОВ L 48, 26.2.1969 г., стр. 7) | |Директива 71/162/ЕИО на Съвета (ОВ L 87, 17.4.1971 г., стр. 24) | само член 4 |Директива 72/274/ЕИО на Съвета (ОВ L 171, 29.7.1972 г., стр. 37) | само по отношение на позоваванията на разпоредбите на Директива 66/403/ЕИО в членове 1 и 2 |Директива 72/418/ЕИО на Съвета (ОВ L 287, 26.12.1972 г., стр. 22) | само член 4 |Директива 73/438/ЕИО на Съвета (ОВ L 356, 27.12.1973 г., стр. 79) | само член 4 |Директива 75/444/ЕИО на Съвета (ОВ L 196, 26.7.1975 г., стр. 6) | само член 4 |Директива 76/307/ЕИО на Съвета (ОВ L 72, 18.3.1976 г., стр. 16) | само член 1 |Директива 77/648/ЕИО на Съвета (ОВ L 261, 14.10.1977 г., стр. 21) | |Директива 78/692/ЕИО на Съвета (ОВ L 236, 26.8.1978 г., стр. 13) | само член 4 |Директива 78/816/ЕИО на Съвета (ОВ L 281, 6.10.1978 г., стр. 18) | |Директива 79/967/ЕИО на Съвета (ОВ L 293, 20.11.1979 г., стр. 16) | само член 1 |Директива 80/52/ЕИО на Съвета (ОВ L 18, 24.1.1980 г., стр. 29) | |Директива 81/561/ЕИО на Съвета (ОВ L 203, 23.7.1981 г., стр. 52) | само член 2 |Директива 84/218/ЕИО на Съвета (ОВ L 104, 17.4.1985 г., стр. 19) | |Директива 86/215/ЕИО на Съвета (ОВ L 152, 6.6.1986 г., стр. 46) | |Директива 87/374/ЕИО на Съвета (ОВ L 197, 18.7.1987 г., стр. 36) | |Директива 88/332/ЕИО на Съвета (ОВ L 151, 17.6.1988 г., стр. 82) | само член 4 |Директива 88/359/ на Съвета ЕИО (ОВ L 174, 6.7.1988 г., стр. 51) | |Директива 88/380/ЕИО на Съвета (ОВ L 187, 16.7.1988 г., стр. 31) | само член 4 |Директива 89/366/ЕИО на Съвета (ОВ L 159, 10.6.1989 г., стр. 59) | |Директива 90/404/ЕИО на Съвета (ОВ L 208, 7.8.1990 г., стр. 30) | |Директива 90/654/ЕИО на Съвета (ОВ L 353, 17.12.1990 г., стр. 48) | само по отношение на позоваванията на разпоредбите на Директива 66/403/ЕИО в член 2 и в приложение II, част I, точка 4 |Директива 91/127/ЕИО на Комисията (ОВ L 60, 7.3.1991 г., стр. 18) | |Директива 92/17/ЕИО на Комисията (ОВ L 82, 27.3.1992 г., стр. 69) | |Директива 93/3/ЕИО на Комисията (ОВ L 54, 5.3.1993 г., стр. 21) | |Директива 93/108/ЕИО на Комисията (ОВ L 319, 21.12.1993 г., стр. 39) | |Решение 96/16/ЕО на Комисията (ОВ L 6, 9.1.1996 г., стр. 19) | |Директива 96/72/ЕО на Съвета (ОВ L 304, 27.11.1996 г., стр. 10) | само член 1, точка 4 |Решение 97/90/ЕО на Комисията (ОВ L 27, 30.1.1997 г., стр. 49) | |Решение 98/111/ЕО на Комисията (ОВ L 28, 4.2.1998 г., стр. 42) | |Директива 98/95/ЕО на Съвета (ОВ L 25, 1.2.1999 г., стр. 1) | само член 4 |Директива 98/96/ЕО на Съвета (ОВ L 25, 1.2.1999 г., стр. 27) | само член 4 |Решение 1999/49/ЕО на Комисията (ОВ L 16, 21.1.1999 г., стр. 30) | |Решение 1999/742/ЕО на Комисията (ОВ L 297, 18.11.1999 г., стр. 39) | |ЧАСТ БСПИСЪК НА СРОКОВЕТЕ ЗА ТРАНСПОНИРАНЕ В НАЦИОНАЛНОТО ПРАВО(посочени в член 29)Директива | Краен срок за транспониране |66/403/ЕИО | 1 юли 1968 г. (член 13, параграф 1) |1 юли 1969 г. (други разпоредби) [1] [2] [3] |69/62/ЕИО | 1 юли 1969 г. [1] |71/162/ЕИО | 1 юли 1970 г. (член 4, параграф 3) |1 юли 1972 г. (член 4, параграф 1) [1] |1 юли 1971 г. (други разпоредби) |72/274/ЕИО | 1 юли 1972 г. (член 1) |1 януари 1973 г. (член 2) |72/418/ЕИО | 1 юли 1973 г. |73/438/ЕИО | 1 юли 1973 г. (член 4, параграф 1) |1 януари 1974 г. (член 4, параграф 2) |75/444/ЕИО | 1 юли 1977 г. |76/307/ЕИО | 1 юли 1975 г. |77/648/ЕИО | 1 януари 1977 г. |78/692/ЕИО | 1 юли 1977 г. (член 4) |1 юли 1979 г. (други разпоредби) |78/816/ЕИО | 1 юли 1978 г. |79/967/ЕИО | 1 януари 1980 г. |80/52/ЕИО | 1 юли 1979 г. |81/561/ЕИО | |84/218/ЕИО | |86/215/ЕИО | |87/374/ЕИО | |88/332/ЕИО | |88/359/ЕИО | |88/380/ЕИО | 1 юли 1990 г. |89/366/ЕИО | |90/404/ЕИО | |90/654/ЕИО | |91/127/ЕИО | |92/17/ЕИО | |93/3/ЕИО | 28 февруари 1993 г. |93/108/ЕО | 1 декември 1993 г |96/72/ЕО | 1 юли 1997 г. [4] |98/95/ЕО | 1 февруари 2000 г. (Поправка ОВ L 126, 20.5.1999 г., стр. 23) |98/96/ЕО | 1 февруари 2000 г. |[1] 1 юли 1973 г. за член 13, параграф 1, 1 юли 1974 г. за разпоредбите, които се отнасят за базовия посадъчен материал от картофи, и 1 юли 1976 г. за останалите разпоредби за Дания, Ирландия и Великобритания.[2] 1 януари 1986 г. за Гърция, 1 март 1986 г. за Испания и 1 януари 1991 г. за Португалия.[3] 1 януари 1995 г. за Австрия, Финландия и Швеция.Въпреки това:- на Швеция се разрешава да прилага най-късно до 31 декември 1996 г. допустимо отклонение от 40 % от теглото за клубени, при които повече от една десета от повърхността им е поразена от обикновена краста по картофите, за пускането на пазара на посадъчен материал от картофи на нейна територия. Това допустимо отклонение се отнася единствено за посадъчния материал от картофи, произведен в тези райони на Швеция, които изпитват особени проблеми във връзка с обикновената краста,- този посадъчен материал от картофи не се внася на територията на други държави-членки. Швеция привежда в съответствие законодателството си в тази област, за да отговаря на разпоредбите на приложение II към директивата до датата на изтичане на горепосочения срок,- Швеция прилага веднага след присъединяването си разпоредбите на директивата, които гарантират достъпа на посадъчен материал, съответстващ на директивата, с цел пускане на пазара на нейна територия.[4] Останалите запаси от етикети със съкращението "ЕИО" могат да се използват до 31 декември 2001 г.--------------------------------------------------20020613ПРИЛОЖЕНИЕ VТАБЛИЦА НА СЪОТВЕТСТВИЕТОДиректива 66/403/ЕИО | Настоящата директива |Член 1 | Член 1, първа алинея |Член 17 | Член 1, втора алинея |Член 1a | Член 2, буква а) |Член 2, параграф 1, буква А, точка а) | Член 2, буква б), i) |Член 2, параграф 1, буква А, точка б) | Член 2, буква б), ii) |Член 2, параграф 1, буква А, точка в) | Член 2, буква б), iii) |Член 2, параграф 1, буква А, точка г) | Член 2, буква б), iv) |Член 2, параграф 1, буква Б, точка а) | Член 2, буква в), i) |Член 2, параграф 1, буква Б, точка б) | Член 2, буква в), ii) |Член 2, параграф 1, буква Б, точка в) | Член 2, буква в), iii) |Член 2, параграф 1, буква Б, точка г) | Член 2, буква в), iv) |Член 2, параграф 1, буква В, точка а) | Член 2, буква г), i) |Член 2, параграф 1, буква В, точка б) | Член 2, буква г), ii) |Член 2, параграф 1, буква В, точка в) | Член 2, буква г), iii) |Член 2, параграф 2 | — |Член 3, параграф 1 | Член 3, параграф 1 |Член 3, параграф 2, буква A | Член 3, параграф 2 |Член 3, параграф 2, буква Б | — |Член 3, параграф 3 | Член 3, параграф 3 |Член 3, параграф 4 | Член 3, параграф 4 |Член 3a | Член 4 |Член 4 | Член 5 |Член 4a | Член 6 |Член 5 | Член 7 |Член 5a | Член 8 |Член 6 | Член 9 |Член 7, параграф 1 | Член 10, параграф 1 |Член 7, параграф 2 | Член 10, параграф 2 |Член 7, параграф 3 | Член 10, параграф 3 |Член 7, параграф 4 | — |Член 8 | Член 11 |Член 9 | Член 12 |Член 10 | Член 13 |Член 11 | Член 14 |Член 11a | Член 15 |Член 12 | Член 16 |Член 13 | Член 17 |Член 13a | Член 18 |Член 13б | Член 19 |Член 14 | Член 20 |Член 15, параграф 1 | Член 21, параграф 1 |Член 15, параграф 2 | Член 21, параграф 2 |Член 15, параграф 2a | Член 21, параграф 3 |Член 15, параграф 3 | Член 21, параграф 4 |Член 16 | Член 22 |Член 18 | Член 23 |Член 19a | Член 24 |Член 19 | Член 25 |Член 20 | Член 26 |Член 20a, параграф 1 | Член 27, параграф 1 |Член 20a, параграф 2, i) | Член 27, параграф 2, буква а) |Член 20a, параграф 2, ii) | Член 27, параграф 2, буква б) |Член 21 | — |— | Член 28 [1] |— | Член 29 |— | Член 30 |— | Член 31 |ПРИЛОЖЕНИЕ I | ПРИЛОЖЕНИЕ I |ПРИЛОЖЕНИЕ II | ПРИЛОЖЕНИЕ II |ПРИЛОЖЕНИЕ III, част A, точка 1 | ПРИЛОЖЕНИЕ III, част A, точка 1 |ПРИЛОЖЕНИЕ III, част A, точка 2 | ПРИЛОЖЕНИЕ III, част A, точка 2 |ПРИЛОЖЕНИЕ III, част A, точка 3 | ПРИЛОЖЕНИЕ III, част A, точка 3 |ПРИЛОЖЕНИЕ III, част A, точка 3a | ПРИЛОЖЕНИЕ III, част A, точка 4 |ПРИЛОЖЕНИЕ III, част A, точка 4 | ПРИЛОЖЕНИЕ III, част A, точка 5 |ПРИЛОЖЕНИЕ III, част A, точка 5 | ПРИЛОЖЕНИЕ III, част A, точка 6 |ПРИЛОЖЕНИЕ III, част A, точка 6 | ПРИЛОЖЕНИЕ III, част A, точка 7 |ПРИЛОЖЕНИЕ III, част A, точка 7 | ПРИЛОЖЕНИЕ III, част A, точка 8 |ПРИЛОЖЕНИЕ III, част A, точка 8 | ПРИЛОЖЕНИЕ III, част A, точка 9 |ПРИЛОЖЕНИЕ III, част Б | ПРИЛОЖЕНИЕ III, част Б |— | ПРИЛОЖЕНИЕ IV |— | ПРИЛОЖЕНИЕ V |[1] 98/95/ЕО член 9, параграф 2 и 98/96/ЕО член 8, параграф 2.--------------------------------------------------